Ανακοίνωση για την έναρξη (I) διαδικασίας μέτρων διασφάλισης σύμφωνα με τους κανονισμούς (ΕΚ) αριθ. 427/2003 και 2201/96 του Συμβουλίου όσον αφορά τις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών, κ.λ.π.) καταγωγής Λαϊκής Δημοκρατίας της Κίνας και (II) διαδικασίας μέτρων διασφάλισης σύμφωνα με τους κανονισμούς (ΕΚ) αριθ. 3285/94, 519/94 και 2201/96 του Συμβουλίου όσον αφορά τις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών, κ.λ.π.)

(2003/C 162/02)

Η Επιτροπή έλαβε αίτημα από τις Ισπανικές αρχές, σύμφωνα με το άρθρο 5 του κανονισμού (ΕΚ) αριθ. 427/2003 του Συμβουλίου(1) και με το άρθρο 2 των κανονισμών (ΕΚ) αριθ. 3285/94(2) και 519/94(3) του Συμβουλίου, όσον αφορά την έναρξη διαδικασίας μέτρων διασφάλισης.

Το αίτημα αφορά παρασκευασμένα ή διατηρημένα μανταρίνια (στα οποία περιλαμβάνονται και τα tangerines και satsumas), κλημεντίνες, wilkings και άλλα παρόμοια υβρίδια εσπεριδοειδών, χωρίς προσθήκη αλκοόλης, με προσθήκη ζάχαρης ("το υπό εξέταση προϊόν").

Η Επιτροπή έχει εξετάσει κατά πόσον έχουν ικανοποιηθεί οι συνθήκες που δικαιολογούν την έναρξη διαδικασίας σύμφωνα με τον κανονισμό (ΕΚ) αριθ. 427/2003 του Συμβουλίου και με τους κανονισμούς (ΕΚ) αριθ. 3285/94 και 519/94 του Συμβουλίου.

I. ΔΙΑΔΙΚΑΣΙΑ ΜΕΤΡΩΝ ΔΙΑΣΦΑΛΙΣΗΣ ΣΥΜΦΩΝΑ ΜΕ ΤΟΥΣ ΚΑΝΟΝΙΣΜΟΥΣ (ΕΚ) ΑΡΙΘ. 427/2003 ΚΑΙ 2201/96 ΤΟΥ ΣΥΜΒΟΥΛΙΟΥ

1. Αίτηση

Στην αίτησή της η Ισπανία ενημέρωσε την Επιτροπή ότι οι τάσεις των εισαγωγών ορισμένων παρασκευασμένων ή διατηρημένων εσπεριδοειδών (συγκεκριμένα ανταρινιών, κ.λ.π.) καταγωγής Κίνας, μπορεί να επιβάλλουν τη λήψη μέτρων διασφάλισης, και παρείχε τα απαιτούμενα αποδεικτικά στοιχεία, όπως καθορίζεται με βάση τα κριτήρια που προβλέπονται στα άρθρα 1 και 2 του κανονισμού (ΕΚ) αριθ. 427/2003 του Συμβουλίου.

2. Το υπό εξέταση προϊόν

Το εν λόγω προϊόν είναι τα παρασκευασμένα ή διατηρημένα μανταρίνια (στα οποία περιλαμβάνονται και τα tangerines και satsumas), κλημεντίνες, wilkings και άλλα παρόμοια υβρίδια εσπεριδοειδών, χωρίς προσθήκη αλκοόλης, με προσθήκη ζάχαρης ("το υπό εξέταση προϊόν").

Το υπό εξέταση προϊόν υπάγεται σήμερα στους κωδικούς ΣΟ 2008 30 55 και 2008 30 75. Οι ανωτέρω κωδικοί ΣΟ παρατίθενται για πληροφοριακούς και μόνο λόγους.

3. Αύξηση των εισαγωγών και ζημία

Η Ισπανία προσκόμισε αποδεικτικά στοιχεία σύμφωνα με τα οποία οι εισαγωγές στην ΕΚ του υπό εξέταση προϊόντος έχουν αυξηθεί σημαντικά, τόσο σε απόλυτους όρους όσο και σχετικά με την Κοινοτική παραγωγή και κατανάλωση, και συγκεκριμένα, οι εισαγωγές αυξήθηκαν από περίπου 16000 τόνους το 1998/99 σε περίπου 20000 τόνους το 2000/01 και σε 45000 τόνους το 2001/02. Η Ισπανία επίσης προσκόμισε αποδεικτικά στοιχεία σύμφωνα με τα οποία το μεγαλύτερο μέρος της αύξησης των εισαγωγών οφείλεται σε εισαγωγές του υπό εξέταση προϊόντος καταγωγής Λαϊκής Δημοκρατίας της Κίνας.

Υποστηρίζεται ότι οι ποσότητες του υπό εξέταση εισαγόμενου προϊόντος έχουν, μεταξύ άλλων συνεπειών, επηρεάσει αρνητικά τις τιμές των ομοειδών ή των άμεσα συγκρίσιμων προϊόντων στην Κοινότητα και το μερίδιο αγοράς, τις ποσότητες που πωλήθηκαν και το επίπεδο τιμών του κοινοτικού κλάδου παραγωγής(4), με αποτέλεσμα τη σημαντική ζημία του κοινοτικού κλάδου παραγωγής.

4. Διαδικασία σύμφωνα με τους κανονισμούς (ΕΚ) αριθ. 427/2003 και 2201/96

Σύμφωνα με το άρθρο 5 του κανονισμού (ΕΚ) αριθ. 427/2003 του Συμβουλίου, η Επιτροπή συμβουλεύθηκε τη συμβουλευτική επιτροπή, η οποία συνεστήθη σύμφωνα με το άρθρο 15 του κανονισμού (ΕΚ) αριθ. 427/2003 του Συμβουλίου. Κατόπιν αυτών των διαβουλεύσεων, είναι εμφανές ότι υπάρχουν επαρκή αποδεικτικά στοιχεία που να δικαιολογούν την έναρξη διαδικασίας και η Επιτροπή με την παρούσα αρχίζει έρευνα σύμφωνα με το άρθρο 5 του κανονισμού (ΕΚ) αριθ. 427/2003 του Συμβουλίου. Η Επιτροπή έχει επίσης ανακοινώσει, σύμφωνα με το άρθρο 5 (3) του κανονισμού (ΕΚ) αριθ. 427/2003 του Συμβουλίου, στην κυβέρνηση της Κίνας την πρόθεση της έναρξης διαδικασίας.

4.1. Έκταση της διαδικασίας έρευνας

Η έρευνα θα καθορίσει κατά πόσο δικαιολογούνται μέτρα διασφάλισης σύμφωνα με το κανονισμό (ΕΚ) αριθ. 427/2003 του Συμβουλίου και σε συσχέτιση με τον κανονισμό (ΕΚ) αριθ. 2201/69(5) του Συμβουλίου που αφορά την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά. Συγκεκριμένα, η έρευνα θα καθορίσει κατά πόσον το υπό εξέταση προϊόν καταγωγής Κίνας εισάγεται στην Κοινότητα σε αυξημένες ποσότητες ή υπό συνθήκες που να προκαλούν ή να απειλούν να προκαλέσουν διατάραξη της αγοράς του κοινοτικού κλάδου παραγωγής, συμπεριλαμβάνοντος υπ'όψιν τις τυχόν επιπρόσθετες ανάγκες που τίθενται από το άρθρο 22 (1) του κανονισμού (ΕΚ) αριθ. 2201/96 του Συμβουλίου, συμφώνα με το οποίο, η Κοινοτική αγορά του υπό εξέταση προϊόντος πρέπει να έχει υποστεί ή να απειλείται από σοβαρή διατάραξη, που πιθανώς να θέσει σε κίνδυνο την επιτυχία των στόχων που αναφέρονται στο άρθρο 33 της Συνθήκης.

α) Ερωτηματολόγια

Προκειμένου να συγκεντρώσει τα στοιχεία που κρίνει αναγκαία για την έρευνα, η Επιτροπή θα αποστείλει ερωτηματολόγια στους γνωστούς παραγωγούς ομοειδών ή άμεσα συγκρίσιμων προϊόντων στην Κοινότητα και σε κάθε ένωση αυτών των παραγωγών στην Κοινότητα, στους γνωστούς εξαγωγείς/παραγωγούς και εισαγωγείς του υπό εξέταση προϊόντος, σε κάθε γνωστή ένωση εξαγωγέων/παραγωγών και εισαγωγέων του υπό εξέταση προϊόντος και στην κυβέρνηση της Κίνας.

Εν πάση περιπτώσει, όλα τα μέρη καλούνται να επικοινωνήσουν αμέσως με την Επιτροπή, με φαξ, αλλά όχι αργότερα από την προθεσμία που ορίζεται στο σημείο 5 στοιχείο α) της παρούσας ανακοίνωσης και, εφόσον κριθεί αναγκαίο, να ζητήσουν ερωτηματολόγιο.

β) Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες και να προσκομίσουν τα σχετικά αποδεικτικά στοιχεία. Αυτές οι πληροφορίες και τα αποδεικτικά στοιχεία πρέπει να παραληφθούν από την Επιτροπή εντός της προθεσμίας που καθορίζεται στην παράγραφο 5 στοιχείο β) της παρούσας ανακοίνωσης.

Επιπλέον, η Επιτροπή μπορεί να δεχθεί σε ακρόαση τα ενδιαφερόμενα μέρη, εφόσον υποβάλλουν σχετική αίτηση στην οποία αποδεικνύουν ότι όντως θα επηρεασθούν από το αποτέλεσμα της διαδικασίας και ότι υπάρχουν ιδιαίτεροι λόγοι για τους οποίους επιβάλλεται η ακρόασή τους. Η εν λόγω αίτηση πρέπει να υποβληθεί εντός της προθεσμίας που ορίζεται στην παράγραφο 5 στοιχείο γ) της παρούσας ανακοίνωσης.

4.2. Διαδικασία για την αξιολόγηση του συμφέροντος της Κοινότητας

Σε περίπτωση που καθοριστεί ότι το υπό εξέταση προϊόν εισάγεται στην Κοινότητα σε αυξημένες ποσότητες ή/και υπό τέτοιες συνθήκες που να προκαλούν ή να απειλούν να προκαλέσουν διατάραξη της αγοράς στον κοινοτικό κλάδο παραγωγής που να δικαιολογεί την λήψη μέτρων διασφάλισης, θα αποφασισθεί εάν η λήψη μέτρων είναι προς το συμφέρον της Κοινότητας, με βάση την αξιολόγηση των διαφόρων συμφερόντων στο σύνολό τους, συμπεριλαμβανομένων των συμφερόντων του κοινοτικού κλάδου παραγωγής, των χρηστών και των καταναλωτών, όπως επίσης άλλων τυχόν επιπρόσθετων παραγόντων που αναφέρονται στο άρθρο 22 (1) του κανονισμού (ΕΚ) αριθ. 2201/96 του Συμβουλίου.

Προκειμένου να δημιουργηθούν οι κατάλληλες προϋποθέσεις ώστε η Επιτροπή να μπορεί να λάβει υπόψη της όλες τις απόψεις και όλα τα στοιχεία, πριν αποφασίσει αν η επιβολή μέτρων εξυπηρετεί ή όχι το συμφέρον της Κοινότητας, οι κοινοτικοί παραγωγοί, οι εισαγωγείς, οι αντιπροσωπευτικές ενώσεις τους, οι αντιπροσωπευτικοί χρήστες και οι αντιπροσωπευτικές ενώσεις καταναλωτών μπορούν, εντός της γενικής προθεσμίας που ορίζεται στην παράγραφο 5 στοιχείο γ) της παρούσας ανακοίνωσης, να αναγγελθούν και να προσκομίσουν πληροφορίες στην Επιτροπή, υπό την προϋπόθεση ότι θα αποδείξουν την ύπαρξη αντικειμενικής σχέσης μεταξύ της δραστηριότητας των και του υπό εξέταση προϊόντος. Τα μέρη που έχουν ενεργήσει σύμφωνα με αυτά που αναφέρονται παραπάνω μπορούν να ζητήσουν ακρόαση, εκθέτοντας τους ιδιαίτερους λόγους για τους οποίους επιβάλλεται η ακρόασή τους, εντός της προθεσμίας που καθορίζεται στην παράγραφο 5 στοιχείο γ) της παρούσας ανακοίνωσης. Θα πρέπει να σημειωθεί ότι οι τυχόν πληροφορίες που υποβάλλονται θα ληφθούν υπόψη μόνο εφόσον τεκμηριώνονται με αποδεικτικά στοιχεία κατά την υποβολή τους.

5. Προθεσμίες

α) Ερωτηματολόγια

Τα ενδιαφερόμενα μέρη που επιθυμούν να λάβουν ερωτηματολόγιο πρέπει να το ζητήσουν το ταχύτερο δυνατό, αλλά το αργότερο εντός 10 ημερών από τη δημοσίευση της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

β) Για την αναγγελία των μερών, την υποβολή απαντήσεων στο ερωτηματολόγιο και την παροχή οποιασδήποτε άλλης πληροφορίας

Όλα τα ενδιαφερόμενα μέρη οφείλουν να αναγγελθούν, ερχόμενα σε επαφή με την Επιτροπή, να κοινοποιήσουν τις απόψεις τους και να απαντήσουν στο ερωτηματολόγιο ή να υποβάλουν τυχόν άλλες πληροφορίες, εκτός αν ορίζεται διαφορετικά, εντός 21 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης, ώστε να μπορέσουν να ληφθούν υπόψη οι παρατηρήσεις τους κατά την έρευνα. Εφιστάται η προσοχή στο γεγονός ότι η άσκηση των περισσότερων διαδικαστικών δικαιωμάτων που αναφέρονται στον κανονισμό (ΕΚ) αριθ. 427/2003 του Συμβουλίου εξαρτάται από το κατά πόσον το μέρος αναγγέλλεται εντός της προαναφερθείσας περιόδου.

γ) Ακροάσεις

Σύμφωνα με τα άρθρα 5 (5) και 6 (4) του κανονισμού (ΕΚ) αριθ. 427/2003 του Συμβουλίου, όλα τα ενδιαφερόμενα μέρη μπορούν επίσης να ζητήσουν ακρόαση από την Επιτροπή εντός 21 ημερών από τη δημοσίευση της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

6. Γραπτές παρατηρήσεις, απαντήσεις στο ερωτηματολόγιο και αλληλογραφία

Όλα τα συναφή στοιχεία πρέπει να κοινοποιηθούν στην Επιτροπή. Όλες οι παρατηρήσεις και οι αιτήσεις των ενδιαφερομένων μερών πρέπει να υποβληθούν γραπτά (όχι σε ηλεκτρονική μορφή εκτός εάν προβλέπεται διαφορετικά), και θα πρέπει να αναφέρουν την επωνυμία, τη διεύθυνση, τη διεύθυνση ηλεκτρονικού ταχυδρομείου, τον αριθμό τηλεφώνου και φαξ ή/και τέλεξ του ενδιαφερόμενου μέρους.

Διεύθυνση για την αλληλογραφία με την Επιτροπή: European Commission Directorate General for Trade

Directorate B

Office: J-79 - 5/16 B - 1049 Brussels Φαξ (32-2) 295 65 05 Τέλεξ COMEU B 21877

7. Άρνηση συνεργασίας

Όταν η παροχή πληροφοριών δεν γίνεται εντός της προβλεπόμενης προθεσμίας ή η έρευνα παρεμποδίζεται σημαντικά, επιτρέπεται να συνάγονται συμπεράσματα, είτε καταφατικά είτε αποφατικά, με βάση τα διαθέσιμα στοιχεία.

Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη, και είναι δυνατό να χρησιμοποιηθούν τα διαθέσιμα στοιχεία.

8. Χρονοδιάγραμμα της έρευνας

Σύμφωνα με το άρθρο 6 του κανονισμού (ΕΚ) αριθ. 427/2003 του Συμβουλίου, η έρευνα θα ολοκληρωθεί, στο μέτρο του δυνατού, εντός εννέα μηνών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

Σε εξαιρετικές περιπτώσεις, η έρευνα μπορεί να παραταθεί για δύο επιπλέον μήνες το πολύ. Η Επιτροπή δημοσιεύει τότε στην Επίσημη Εφημερίδα της Ευρωπαϊκής Ένωσης ανακοίνωση, στην οποία περιλαμβάνονται η διάρκεια της παράτασης και περίληψη των λόγων που οδήγησαν σ' αυτήν.

II. ΔΙΑΔΙΚΑΣΙΑ ΜΕΤΡΩΝ ΔΙΑΣΦΑΛΙΣΗΣ ΣΥΜΦΩΝΑ ΜΕ ΤΟΥΣ ΚΑΝΟΝΙΣΜΟΥΣ (ΕΚ) ΑΡΙΘ. 3285/94, 519/94 ΚΑΙ 2201/96 ΤΟΥ ΣΥΜΒΟΥΛΙΟΥ

1. Αίτηση

Στην αίτησή της η Ισπανία ενημέρωσε την Επιτροπή ότι οι τάσεις των εισαγωγών ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών, κ.λ.π.), μπορεί να επιβάλλουν τη λήψη μέτρων διασφάλισης, και παρείχε τα απαιτούμενα αποδεικτικά στοιχεία, όπως καθορίζεται με βάση τα κριτήρια που προβλέπονται στο άρθρo 10 του κανονισμού (ΕΚ) αριθ. 3285/94 και στο άρθρο 8 του κανονισμού (ΕΚ) αριθ. 519/94.

2. Το υπό εξέταση προϊόν

Το εν λόγω προϊόν είναι τα παρασκευασμένα ή διατηρημένα μανταρίνια (στα οποία περιλαμβάνονται και τα tangerines και satsumas), κλημεντίνες, wilkings και άλλα παρόμοια υβρίδια εσπεριδοειδών, χωρίς προσθήκη αλκοόλης, με προσθήκη ζάχαρης, ("το υπό εξέταση προϊόν").

Το υπό εξέταση προϊόν υπάγεται σήμερα στους κωδικούς ΣΟ 2008 30 55 και 2008 30 75. Οι ανωτέρω κωδικοί ΣΟ παρατίθενται για πληροφοριακούς και μόνο λόγους.

3. Αύξηση των εισαγωγών και ζημία

Η Ισπανία προσκόμισε αποδεικτικά στοιχεία σύμφωνα με τα οποία οι εισαγωγές στην Κοινότητα του υπό εξέταση προϊόντος έχουν αυξηθεί σημαντικά, τόσο σε απόλυτους όρους όσο και σχετικά με την Κοινοτική παραγωγή και κατανάλωση, και συγκεκριμένα, οι εισαγωγές αυξήθηκαν από περίπου 16000 τόνους το 1998/99 σε περίπου 20000 τόνους το 2000/01 και σε 45000 τόνους το 2001/02.

Υποστηρίζεται ότι οι ποσότητες του υπό εξέταση εισαγόμενου προϊόντος έχουν, μεταξύ άλλων συνεπειών, επηρεάσει αρνητικά τις τιμές των ομοειδών ή των άμεσα συγκρίσιμων προϊόντων στην Κοινότητα και το μερίδιο αγοράς, τις ποσότητες που πωλήθηκαν και το επίπεδο τιμών του κοινοτικού κλάδου παραγωγής(6), με αποτέλεσμα τη σημαντική ζημία του κοινοτικού κλάδου παραγωγής.

4. Διαδικασία

Σύμφωνα με το άρθρο 6 του κανονισμού (ΕΚ) αριθ. 3285/94 και με το άρθρο 5 του κανονισμού (ΕΚ) αριθ. 519/94, η Επιτροπή συμβουλεύθηκε τη συμβουλευτική επιτροπή, η οποία συνεστήθη σύμφωνα με το άρθρο 4 των κανονισμών (ΕΚ) αριθ. 3285/94 και 519/94 αντίστοιχα. Κατόπιν αυτών των διαβουλεύσεων, είναι εμφανές ότι υπάρχουν επαρκή αποδεικτικά στοιχεία που δικαιολογούν την έναρξη διαδικασίας και η Επιτροπή με την παρούσα αρχίζει έρευνα σύμφωνα με το άρθρο 6 του κανονισμού (ΕΚ) αριθ. 3285/94 και με το άρθρο 5 του κανονισμού (ΕΚ) αριθ. 519/94.

4.1. Έκταση της διαδικασίας έρευνας

Η έρευνα θα καθορίσει κατά πόσο δικαιολογούνται μέτρα διασφάλισης σύμφωνα με τους κανονισμούς (ΕΚ) αριθ. 3285/94 και 519/94 του Συμβουλίου και σε συσχέτιση με το κανονισμό (ΕΚ) αριθ. 2201/96 του Συμβουλίου που αφορά την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά. Συγκεκριμένα, η έρευνα θα καθορίσει κατά πόσον, λόγω απρόβλεπτων εξελίξεων, το υπό εξέταση προϊόν εισάγεται στην Κοινότητα σε πολύ αυξημένες ποσότητες ή υπό όρους ή συνθήκες που να προκαλούν ή να απειλούν να προκαλέσουν σημαντική ζημία στον κοινοτικό κλάδο παραγωγής, συμπεριλαμβάνοντος υπ'όψιν τις τυχόν επιπρόσθετες ανάγκες που τίθενται από το άρθρο 22 (1) του κανονισμού (ΕΚ) αριθ. 2201/96 του Συμβουλίου, συμφώνα με το οποίο, η Κοινοτική αγορά του υπό εξέταση προϊόντος πρέπει να έχει υποστεί ή να απειλείται από σοβαρή διατάραξη, που πιθανώς να θέσει σε κίνδυνο την επιτυχία των στόχων που αναφέρονται στο Άρθρο 33 της Συνθήκης.

α) Ερωτηματολόγια

Προκειμένου να συγκεντρώσει τα στοιχεία που κρίνει αναγκαία για την έρευνα, η Επιτροπή θα αποστείλει ερωτηματολόγια στους γνωστούς παραγωγούς ομοειδών ή άμεσα συγκρίσιμων προϊόντων στην Κοινότητα και σε κάθε ένωση αυτών των παραγωγών στην Κοινότητα, στους γνωστούς εξαγωγείς/παραγωγούς και εισαγωγείς του υπό εξέταση προϊόντος, σε κάθε γνωστή ένωση εξαγωγέων/παραγωγών και εισαγωγέων του υπό εξέταση προϊόντος.

Εν πάση περιπτώσει, όλα τα μέρη καλούνται να επικοινωνήσουν αμέσως με την Επιτροπή, με φαξ, αλλά όχι αργότερα από την προθεσμία που ορίζεται στο σημείο 5 στοιχείο α) της παρούσας ανακοίνωσης και, εφόσον κριθεί αναγκαίο, να ζητήσουν ερωτηματολόγιο.

β) Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες και να προσκομίσουν τα σχετικά αποδεικτικά στοιχεία. Αυτές οι πληροφορίες και τα αποδεικτικά στοιχεία πρέπει να παραληφθούν από την Επιτροπή εντός της προθεσμίας που καθορίζεται στην παράγραφο 5 στοιχείο β) της παρούσας ανακοίνωσης.

Επιπλέον, η Επιτροπή μπορεί να δεχθεί σε ακρόαση τα ενδιαφερόμενα μέρη, εφόσον υποβάλλουν σχετική αίτηση στην οποία αποδεικνύουν ότι όντως θα επηρεασθούν από το αποτέλεσμα της διαδικασίας και ότι υπάρχουν ιδιαίτεροι λόγοι για τους οποίους επιβάλλεται η ακρόασή τους. Η εν λόγω αίτηση πρέπει να υποβληθεί εντός της προθεσμίας που ορίζεται στην παράγραφο 5 στοιχείο γ) της παρούσας ανακοίνωσης.

4.2. Διαδικασία για την αξιολόγηση του συμφέροντος της Κοινότητας

Σε περίπτωση που καθοριστεί ότι το υπό εξέταση προϊόν εισάγεται στην Κοινότητα σε πολύ αυξημένες ποσότητες ή/και υπό τέτοιους όρους ή συνθήκες που να προκαλούν ή να απειλούν να προκαλέσουν σημαντική ζημία στον κοινοτικό κλάδο παραγωγής που να δικαιολογεί την λήψη μέτρων διασφάλισης, θα αποφασισθεί εάν η λήψη μέτρων είναι προς το συμφέρον της Κοινότητας, με βάση την αξιολόγηση των διαφόρων συμφερόντων στο σύνολό τους, συμπεριλαμβανομένων των συμφερόντων του κοινοτικού κλάδου παραγωγής, των χρηστών και των καταναλωτών, όπως επίσης άλλων τυχόν επιπρόσθετων παραγόντων που αναφέρονται στο άρθρο 22 (1) του κανονισμού (ΕΚ) αριθ. 2201/96 του Συμβουλίου.

Προκειμένου να δημιουργηθούν οι κατάλληλες προϋποθέσεις ώστε η Επιτροπή να μπορεί να λάβει υπόψη της όλες τις απόψεις και όλα τα στοιχεία, πριν αποφασίσει αν η επιβολή μέτρων εξυπηρετεί ή όχι το συμφέρον της Κοινότητας, οι κοινοτικοί παραγωγοί, οι εισαγωγείς, οι αντιπροσωπευτικές ενώσεις τους, οι αντιπροσωπευτικοί χρήστες και οι αντιπροσωπευτικές ενώσεις καταναλωτών μπορούν, εντός της γενικής προθεσμίας που ορίζεται στην παράγραφο 5 στοιχείο γ) της παρούσας ανακοίνωσης, να αναγγελθούν και να προσκομίσουν πληροφορίες στην Επιτροπή, υπό την προϋπόθεση ότι θα αποδείξουν την ύπαρξη αντικειμενικής σχέσης μεταξύ της δραστηριότητας των και του υπό εξέταση προϊόντος. Τα μέρη που έχουν ενεργήσει σύμφωνα με αυτά που αναφέρονται παραπάνω μπορούν να ζητήσουν ακρόαση, εκθέτοντας τους ιδιαίτερους λόγους για τους οποίους επιβάλλεται η ακρόασή τους, εντός της προθεσμίας που καθορίζεται στην παράγραφο 5 στοιχείο γ) της παρούσας ανακοίνωσης. Θα πρέπει να σημειωθεί ότι οι τυχόν πληροφορίες που υποβάλλονται θα ληφθούν υπόψη μόνο εφόσον τεκμηριώνονται με αποδεικτικά στοιχεία κατά την υποβολή τους.

5. Προθεσμίες

α) Ερωτηματολόγια

Τα ενδιαφερόμενα μέρη που επιθυμούν να λάβουν ερωτηματολόγιο πρέπει να το ζητήσουν το ταχύτερο δυνατό, αλλά το αργότερο εντός 10 ημερών από τη δημοσίευση της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

β) Για την αναγγελία των μερών, την υποβολή απαντήσεων στο ερωτηματολόγιο και την παροχή οποιασδήποτε άλλης πληροφορίας

Όλα τα ενδιαφερόμενα μέρη οφείλουν να αναγγελθούν, ερχόμενα σε επαφή με την Επιτροπή, να κοινοποιήσουν τις απόψεις τους και να απαντήσουν στο ερωτηματολόγιο ή να υποβάλουν τυχόν άλλες πληροφορίες, εκτός αν ορίζεται διαφορετικά, εντός 21 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης, ώστε να μπορέσουν να ληφθούν υπόψη οι παρατηρήσεις τους κατά την έρευνα. Εφιστάται η προσοχή στο γεγονός ότι η άσκηση των περισσότερων διαδικαστικών δικαιωμάτων που αναφέρονται στον κανονισμό (ΕΚ) αριθ. 3285/94 του Συμβουλίου και στον κανονισμό (ΕΚ) αριθ. 519/94 του Συμβουλίου εξαρτάται από το κατά πόσον το μέρος αναγγέλλεται εντός της προαναφερθείσας περιόδου.

γ) Ακροάσεις

Σύμφωνα με το άρθρο 6(4) του κανονισμού (ΕΚ) αριθ. 3285/94 του Συμβουλίου και με το άρθρο 5 (4) του κανονισμού (ΕΚ) αριθ. 519/94 του Συμβουλίου, όλα τα ενδιαφερόμενα μέρη μπορούν επίσης να ζητήσουν ακρόαση από την Επιτροπή εντός 21 ημερών από τη δημοσίευση της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

6. Γραπτές παρατηρήσεις, απαντήσεις στο ερωτηματολόγιο και αλληλογραφία

Όλα τα συναφή στοιχεία πρέπει να κοινοποιηθούν στην Επιτροπή. Όλες οι παρατηρήσεις και οι αιτήσεις των ενδιαφερομένων μερών πρέπει να υποβληθούν γραπτά (όχι σε ηλεκτρονική μορφή εκτός εάν προβλέπεται διαφορετικά), και θα πρέπει να αναφέρουν την επωνυμία, τη διεύθυνση, τη διεύθυνση ηλεκτρονικού ταχυδρομείου, τον αριθμό τηλεφώνου και φαξ ή/και τέλεξ του ενδιαφερόμενου μέρους.

Διεύθυνση για την αλληλογραφία με την Επιτροπή: European Commission Directorate General for Trade

Directorate B

Office: J-79 - 5/16 B - 1049 Brussels Φαξ (32-2) 295 65 05 Τέλεξ COMEU B 21877

7. Άρνηση συνεργασίας

Όταν η παροχή πληροφοριών δεν γίνεται εντός της προβλεπόμενης προθεσμίας ή η έρευνα παρεμποδίζεται σημαντικά, επιτρέπεται να συνάγονται συμπεράσματα, είτε καταφατικά είτε αποφατικά, με βάση τα διαθέσιμα στοιχεία.

Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη, και είναι δυνατό να χρησιμοποιηθούν τα διαθέσιμα στοιχεία.

8. Χρονοδιάγραμμα της έρευνας

Σύμφωνα με το άρθρο 7 του κανονισμού (ΕΚ) αριθ. 3285/94 και με το άρθρο 6 του κανονισμού (ΕΚ) αριθ. 519/94, η έρευνα θα ολοκληρωθεί, στο μέτρο του δυνατού, εντός εννέα μηνών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

Σε εξαιρετικές περιπτώσεις, η έρευνα μπορεί να παραταθεί για δύο επιπλέον μήνες το πολύ. Η Επιτροπή δημοσιεύει τότε στην Επίσημη Εφημερίδα της Ευρωπαϊκής Ένωσης ανακοίνωση, στην οποία περιλαμβάνονται η διάρκεια της παράτασης και περίληψη των λόγων που οδήγησαν σ' αυτήν.

III. ΠΑΡΑΛΛΗΛΕΣ ΔΙΑΔΙΚΑΣΙΕΣ ΣΥΜΦΩΝΑ ΜΕ ΤΟΝ ΚΑΝΟΝΙΣΜΟ (ΕΚ) ΑΡΙΘ. 427/2003 ΤΟΥ ΣΥΜΒΟΥΛΙΟΥ, ΚΑΙ ΜΕ ΤΟΥΣ ΚΑΝΟΝΙΣΜΟΥΣ (ΕΚ) ΑΡΙΘ. 3285/94, 519/94 ΚΑΙ 2201/96 ΤΟΥ ΣΥΜΒΟΥΛΙΟΥ

Για να αποφευχθεί η άσκοπη επιβάρυνση των ενδιαφερομένων μερών, η Επιτροπή προτίθεται να εκτελέσει παράλληλα την διαδικασία σύμφωνα με τον κανονισμό (ΕΚ) αριθ. 427/2003 του Συμβουλίου και την διαδικασία σύμφωνα με τους κανονισμούς (ΕΚ) αριθ. 3285/94 και 519/94 του Συμβουλίου. Εν τούτοις, οι φάκελοι και πληροφορίες της κάθε διαδικασίας θα κρατούνται χωριστά. Παρ'όλα αυτά, τα ενδιαφερόμενα μέρη, εφ'όσον το επιθυμούν, μπορούν να υποβάλουν στην Επιτροπή τις ίδιες πληροφορίες για την κάθε διαδικασία.

(1) ΕΕ L 65 της 8.3.2003, σ. 1.

(2) ΕΕ L 349 της 31.12.1994, σ. 53.

(3) ΕΕ L 67 της 10.3.1994, σ. 67.

(4) Ο όρος "κοινοτικός κλάδος παραγωγής" ορίζεται στο άρθρο 4 του κανονισμού (ΕΚ) αριθ. 427/2003 του Συμβουλίου.

(5) ΕΕ L 297 της 21.11.1996, σ. 29.

(6) Ο όρος "κοινοτικού κλάδου παραγωγής" περιλαμβάνει τον όρο "κοινοτικός κλάδος παραγωγής" όπως ορίζεται στο άρθρο 5 (3) γ) του κανονισμού (ΕΚ) αριθ. 3285/94 του Συμβουλίου και τον όρο "κοινοτικός κλάδος παραγωγής ομοειδών ή των άμεσα συγκρίσιμων προϊόντων" όπως αναφέρεται στο άρθρο 15 (1) του κανονισμού (ΕΚ) αριθ. 519/94 του Συμβουλίου.